**Javni zavod Krajinski park Goričko objavlja

JAVNI POZIV**

**za prijavo na izbor za najboljši travniški sadovnjak  v Krajinskem parku Goričko v letu 2018**

**Predmet razpisa**

Predmet javnega poziva so **travniški sadovnjaki v zavarovanem območju narave in krajine, v Krajinskem parku Goričko in v evropsko varovanem območju narave, Natura 2000**, ki imajo pomembno naravovarstveno, krajinsko ter antropološko vrednost in so urejeni v skladu z dobro kmetijsko prakso. Namen izbora je spodbuditi lastnike travniških sadovnjakov, da negujejo in ohranjajo ekstenzivne sadovnjake, ki so življenjsko pomembni za redke in ogrožene živalske ter rastlinske vrste.

**Pogoji razpisa**Na izbor se lahko prijavijo vse osebe, ki so lastniki ali najemniki travniških sadovnjakov na območju Krajinskega parka Goričko. Vsakega izmed prijavljenih bo obiskala strokovna komisija in sadovnjake ocenila na podlagi pripravljenih kriterijev. Komisija bo ocenjevala vitalnost dreves, prisotnost dupel in gnezdilnic, pestrost sadnih sort, floristično sestavo travniške ruše,način in število košenj, skrb za okolje, rastje ter urejenost in videz sadovnjaka.

Razglasitev »**NAJ SADOVNJAKA 2018«** bo na  prireditvi **GRAJSKI BAZAR, ki bo** **13. 10. 2018 na gradu Grad.** Podeljena bodo tudi priznanja in praktične nagrade.

**Rok in način prijave**Prijave za izbor »NAJ travniški sadovnjak« zbiramo do **8. oktobra 2018**  v pisni obliki na naslovu Javni zavod Krajinski park Goričko, Grad 191, 9264 Grad ali na elektronskem naslovu kristjan.malacic@goricko.info. Več informacij na tel. št. 041 670 956. Prijavnico najdete na spletni strani **www.park-goricko.org.**

 V času med **1. in 10. oktobrom 2018**  si bo komisija ob prisotnosti lastnika sadovnjak ogledala in ga strokovno ocenila.